|  |  |
| --- | --- |
| **Študijný program Rádiologická technika** | |
| **Zaradenie podľa sústavy študijných odborov** | zdravotnícke vedy |
| **Anglický názov študijného odboru:** | Healthcare Sciences |
| **Kód v sústave študijných odborov** | 5618 |
| **Skupina:** | Zdravotnícke vedy a odbory zamerané na skvalitňovanie života |
| **Názov študijného programu** | Rádiologická technika |
| **Kód v sústave študijných odborov** | 7. 4. 8. |
| **Stupeň štúdia** | Prvý stupeň vysokoškolského štúdia |
| **Kód stupňa vzdelania podľa medzinárodnej štandardnej klasifikácie (ISCED)** | 645 |
| **Akademický titul** | Bakalár (Bc.) |
| **Forma štúdia** | Denná/externá |
| **Štandardná dĺžka dennej formy štúdia** | 6 semestrov |
| **Štandardná dĺžka externej formy štúdia** | 8 semestrov |
| **Povinná odborná fyzioterapeutická prax v zdravotníckych zariadeniach počas štúdia** | áno |
| **Informácia o povolaniach, ktoré môže absolvent študijného programu vykonávať** | Absolventi študijného odboru rádiologická technika sú spôsobilí vykonávať podľa dosiahnutého stupňa vzdelania profesiu v zdravotníckej kategórii rádiologický asistent |
| **Informácia o úrovni národného kvalifikačného rámca** | |
| Profesionálne orientované študijné programy reflektujú na klasifikačnú úroveň 6 Národného kvalifikačného rámca, ktorý je nástroj na klasifikáciu kvalifikácií podľa súboru kritérií pre dosiahnuté špecifikované stupne vzdelania.  Profesionálne orientované študijné programy študentom zabezpečia získať:   * všeobecné vedomosti na úrovni syntézy a praktické a metodologické vedomosti z kľúčovej oblasti odboru, ktoré slúžia ako základ pre prax, výskum alebo umeleckú tvorbu. * kognitívne vedomosti - navrhovať riešenia metodických, odborných, umeleckých alebo praktických problémov, modifikovať všeobecné a odborné vedomosti pri riešení špecifických odborných problémov * praktické zručnosti - realizovať riešenia metodických, odborných, umeleckých alebo praktických problémov používať tvorivo metódy, nástroje, prístroje a materiály, * kompetencie, - samostatnosť pri riešení špecifických problémov v meniacom sa prostredí plánovaním svojho vlastného vzdelávania * autonómiou a zodpovednosťou pri rozhodovaní * schopnosťou vhodne a profesionálne prezentovať vlastné stanoviská * - tvorivým a pružným myslením | |
| **Informácia o uplatnení absolventov** | |
| Absolvent odboru Rádiologická technika získava vysokoškolskú kvalifikáciu zdravotníckeho pracovníka oprávneného vykonávať zdravotnícke povolanie v odboroch rádiológia, rádioterapia a nukleárna medicína. Je oprávnený samostatne vykonávať rádiologické zobrazovacie postupy na základe indikácie lekára, čím plní úlohu aplikujúceho odborníka. | |
| **Ciele vzdelávania** | |
| Absolvent odboru Rádiologická technika:  Ovláda samostatne ožarovacie techniky v rádioterapii, zodpovedať za presnosť a bezpečnosť týchto techník,  Má schopnosť podieľať sa na dozimetrických meraniach.  Absolvent  bude dostatočne kvalifikovaný na to, aby stanovil potrebnú dávku ionizujúceho žiarenia pri rtg. zobrazovacích metódach a taktiež zaistil  bezchybné, šetrné, pritom efektívne  terapeutické ožiarenie pacienta.  Jeho kvalifikácia ho zaväzuje k plnej zodpovednosti  za výkony ktoré prevádza.  Absolvent je pripravený zaradiť sa do špecializovaného kolektívu, ktorý realizuje, vyhodnocuje a vytvára kvalitatívne štandardy pracoviska.  V rámci svojej odbornej kvalifikácie je schopný plne využívať rádiologickú techniku. Jeho kvalifikácia mu umožňuje adekvátne, racionálne a hospodárne   organizovať svoju prácu v rámci zdravotníckeho tímu.  Absolvent  pri práci dokáže aplikovať všetky získané teoretické i klinické odborné poznatky, ako aj poznatky  z oblasti zdravotníckeho manažmentu a zdravotníckeho práva.  Absolvent pozná metódy a techniky výskumnej práce a dokáže ich  aplikovať v rádiologickom výskume. | |
| **Výstupy vzdelávania v študijnom programe fyzioterapeut** | |
| **Teoretické vedomosti**  Štúdiom odboru absolvent:   * získa, pochopí podstatné pojmy, fakty, princípy a teórie súvisiace so zobrazovacími technikami pri diagnostickom použití ionizujúceho a neionizujúceho žiarenia v medicíne * získa a pochopí podstatné pojmy, fakty, princípy a teórie súvisiace s ožarovacími technikami vo všetkých modalitách rádioterapie * získa a pochopí podstatné pojmy, fakty, princípy a teórie vo vzťahu k rôznym druhom používaného ionizujúceho žiarenia v medicíne a ich účinkami na živé systémy, s prihliadnutím na riziká deterministické a stochastické * implementuje nadobudnuté poznatky pri radiačnej ochrane pacienta, optimalizáciou dávky žiarenia u zobrazovacích i liečebných rádiologických postupov v medicíne * získa poznatky o zdravotníckej technike, rádiologickej technike, ktoré použije vo vzťahu k rádiologickým zobrazovacím a rádioterapeutickým postupom a technikám, s ohľadom na maximálnu bezpečnosť pacienta a obslužného zdravotníckeho personálu * použije vedomosti o stavbe zdravého ľudského organizmu, o topografických pomeroch a fyziologických pochodoch prebiehajúcich v organizme pri svojej praktickej činnosti * získa vedomosti a poznatky z biomedicínskych a humanitných (predklinických a klinických) predmetov, aplikuje ich pri uspokojovaní potrieb chorého, pri rádiologických zobrazovacích a rádioterapeutických výkonoch   **Praktické schopnosti a zručnosti (1. stupeň):**  Absolvent odboru :   * na základe indikácie lekára vykonáva samostatne rádiologické zobrazovacie vyšetrenia, plní úlohu aplikujúceho odborníka, pričom nesie za realizáciu týchto postupov plnú zodpovednosť * na základe predpisu lekára samostatne vykonáva ožarovacie techniky v rádioterapii, zodpovedá za presnosť a bezpečnosť vykonania týchto techník * prakticky aplikuje všetky pravidlá, obmedzenia a odporučenia pre ochranu zdravia pred ionizujúcim žiarením vo vzťahu k pacientom a zdravotníckemu personálu * v rozsahu svojej odbornej kvalifikácie používa rádiologickú techniku s ohľadom na zabezpečenie komfortu chorého * dokáže poskytnúť chorým ošetrovateľskú starostlivosť pri rádiologických zobrazovacích a rádioterapeutických postupoch, vrátane kvalifikovanej predlekárskej prvej pomoci * je členom kolektívu, ktorý sa podieľa na tvorbe kvalitatívnych štandárd pracoviska   **Doplňujúce vedomosti, schopnosti a zručnosti**  Absolvent odboru:   * pozná štruktúru zdravotníckej starostlivosti v SR a okolitých štátoch a svoje postavenie v zdravotníckej štruktúre * získa a implementuje vedomosti zo zdravotníckeho manažmentu, zdravotníckeho práva, psychológie a etiky v profesionálnom prístupe ku chorým i spolupracovníkom * realizuje výsledky vedeckého výskumu v rádiológií vo svojej praxi a dokáže pracovať ako člen výskumného tímu * je teoreticky aj prakticky pripravený získať kvalifikáciu potrebnú k odbornému dohľadu nad dodržiavaním radiačnej ochrany * je schopný zúčastňovať sa na praktickej výučbe študentov v odbore * ovláda a komunikuje aspoň v jednom cudzom jazyku, je schopný študovať zahraničnú literatúru * ovláda prácu s počítačom | |
| **Vymedzenie jadra znalostí** | |
| Štruktúra, obsah predmetov a počet hodín výučby v profesijne orientovaných študijných programoch na prípravu práce v zdravotníctve v  je definovaný  presne Nariadením vlády 296/2010 z.z. v znení neskorších predpisov, ktorý vymedzuje obsah a rozsah vzdelávania v profesijne orientovaných študijných programoch. | |
| **Nosné témy jadra znalostí študijného odboru** | |
| Jadro znalostíobsahuje:   * všeobecné jadro (psychológia, latinský jazyk, anglický jazyk, zdravotnícky manažment, etika, zdravotnícka informatika) * anatomické, fyzikálne, biofyzikálne a rádiobiologické jadro (anatomické základy zobrazovacích techník, rádiologická fyzika, molekulárna rádiobiológia, molekulárna biofyzika) * rádiologicko-klinické jadro (prístrojová technika v rádiodiagnostike, rádiodiagnostika * predklinické a klinické jadro (anatómia a fyziológia, prvá pomoc a ošetrovateľstvo, interné odbory, chirurgické odbory, pediatria, hygiena a epidemiológia, klinická onkológia , rádiotoxikológia) * fyzikálne, biofyzikálne a rádiobiologické jadro (klinická rádiobiológia, biofyzika tkanív a orgánov, ochrana zdravia pred ionizujúcim žiarením, rádioekológia) * aplikovaná farmakológia, röntgenová anatómia, klinická onkológia, prístroje v rádiodiagnostike, rádioterapii a nukleárnej medicíne, rádiodiagnostika II, počítačová tomografia, angiografia, intervenčná rádiológia, rádioterapia I, nukleárna medicína) * - informačné technológie | |
| **Štátna skúška** | |
| * obhajoba bakalárskej diplomovej práce (abstrakt v anglickom jazyku) * ústna a praktická skúška z rádiologických zobrazovacích a rádioterapeutických metód (predmety rádiodiagnostika, rádioterapia, nukleárna medicína) | |
| **Podmienky absolvovania programu** | |
| **Štruktúra študijného programu rádiologická technika** z hľadiska časovej náročnosti práci študenta sa zabezpečuje formou povinných predmetov **3500** hodín teoretickej výučby a praktickej výučby vrátane samostatného štúdia za celé štúdium.  **Teoretická výučba** (2360 hodín) zahŕňa prednášky, cvičenia, semináre.  Z celkovej hodinovej záťaže 3500 hodín je **1140** hodín **praktickej výučby**. Odborná prax zahŕňa prax v zdravotníckych zariadeniach vrátane praktických cvičení v odborných učebniach a jej absolvovanie je povinné v danom rozsahu na získanie spôsobilosti na výkon povolania rádiologický asistent. | |